דינה ליסננסקי

דינה ליסננסקי (נולדה ב-19 ביוני 1980) היא חוקרת, מרצה ויועצת בנושאי טרור ואסלאם פוליטי. היא חוקרת במרכז דיין באוניברסיטת תל אביב, מרצה בתוכנית לממשל באוניברסיטת רייכמן, חברה בפורום דבורה ופאנליסטית בתוכנית "הערביסטים - הג'יהאד במערב".

ביוגרפיה
ליסננסקי נולדה ב-19 ביוני 1980 בעיר אופה שבברית המועצות לד"ר איליה, חוקר ורופא אף אוזן גרון ואלה, חוקרת מוזיקה ומתורגמנית, ולה אח אחד. ב-1990 עלתה לישראל יחד עם משפחתה. למדה בתיכון בליך ברמת גן, ושימשה שם כסגנית עורך עיתון בית הספר. לאחר מכן ב-1998 התגייסה לצה"ל ושירתה בחיל המודיעין.

באקדמיה
בשנת 2000 החלה ללמוד לתואר ראשון באוניברסיטה העברית בירושלים בחוג לשפה וספרות ערבית ובחוג לאסלאם ומזרח תיכון, אותו סיימה ב-2003. לאחר מכן המשיכה לתואר שני בתחום בהנחייתו של פרופ' יצחק חסון, כאשר התזה שלהעסקה בפועלו של טארק רמדאן, נכדו של מייסד האחים המוסלמים חסן אל-בנא, והוגה דעות שהשפיע על תפיסתם של המוסלמים באירופה.

ב-2008 החלה לימודי דוקטורט, בהתמקדות על על דעוה אסלאמית באירופה. כתבה את עבודת הדוקטורט שלה בנושא "דעוה אסלאמית באירופה: צרפת ואיטליה כמקרי בוחן", שבמהלכה חקרה את השפעתה של דעוה אסלאמית על הדור השני והשלישי למהגרים במדינות אירופה. התזה נכתבה בהנחייתם של פרופ' מאיר חטינה ופרופ' עמיקם נחמני.

ב-2017 הצטרפה ל-ISGAP, המכון לחקר אנטישמיות גלובלית ומדיניות, בראשות פרופסור צ'ארלס א. סמאל . חוקרי המכון עוסקים במאבק באנטישמיות בארצות הברית, קנדה ומדינות אירופה.

החל מיולי 2022 היא חברת סגל במרכז האקדמי שלם ומרצה בתחומי המזרח התיכון ולימודי האסלם. באוקטובר באותה שנה, הצטרפה כמרצה וחוקרת לבית הספר הבין-אומי לממשל באוניברסיטת רייכמן. במחקרה היא הובילה פרויקט לפיתוח מתודולוגיות עיבוד וניתוח של ערבית מדוברת באמצעות טכנולוגיות חדשות. הפרויקט שילב את מדעי הרוח ומדעי המחשב במרכז למדע הנתונים.

באוקטובר 2024 הצטרפה כחוקרת למרכז משה דיין ללימודי המזרח התיכון ואפריקה באוניברסיטת תל אביב.

ליסננסקי מרצה באוניברסיטת תל אביב, ובעברה הרצתה באוניברסיטת אריאל ובאוניברסיטת בר-אילן.

תחומי המחקר העיקריים שלה הם: אסלאם פוליטי, אסלאם באירופה ובמערב, זרמים קיצוניים באסלאם, אסלאם במרכז אסיה, דעוה, ג'יהאד וגאופוליטיקה של המזרח התיכון.

מחקריה של ליסננסקי על דעוה ועל האסלאם באירופה משמשים כיום בסיס רחב למחקרים נוספים בתחום.
ליסננסקי היא חוקרת רשתות ומקדמת שימוש באוסינט ובינה מלאכותית כמתודולוגיית מחקר בנושאי המזרח התיכון והאסלאם בעולם.

 פעילויות נוספות 
ממוזער|שמאל|הפאנל הקבוע של הערביסטים: גדי טאוב, אהד מרלין, צבי יחזקאלי, דינה ליסננסקי ואדי כהן, דצמבר 2025

ב-2006 הייתה ממייסדי חברת IntuView שעסקה בכריית מידע. היא הייתה אנליסטית בכירה וראש תחום לתכנים אסלאמיים ומזרח תיכון. ב-2012 עזבה את החברה.

ליסננסקי מייעצת בנושאי טרור ואסלאם פוליטי לגופים ממשלתיים ופרטיים בישראל, במדינות האיחוד האירופאי, בריטניה ועוד.

היא מופיעה באופן תדיר בתקשורת הישראלית ובכנסים בינלאומיים בעברית, אנגלית ורוסית, כותבת באתרי החדשות בנושאים אקטואליים וגם מרצה לקהל הרחב במסגרות שונות. היא בעלת ערוץ הטלגרם בשפה הרוסית "מלחמה ושלום במזרח התיכון" שלו כ-47 אלף עוקבים (נכון ל-2026).

בשנת 2017 שימשה כיועצת מומחית בסדרה "בזהות בדויה" של צבי יחזקאלי, שחלקים ממנה עוסקים בתחום ההתמחות שלה - דעוה.

החל משנת 2024 היא פאנליסטית קבועה בתוכנית "הערביסטים - הג'יהאד במערב" המשודרת בערוץ I24 NEWS התוכנית עוסקת במזרח התיכון ובהשפעת האסלאם על העולם המערבי.

ליסננסקי היא חברת דירקטוריון ב, חברת דירקטוריון במרכז עלמא למחקר חינוכי לאתגרי הביטחון של ישראל בצפון וחברת בפורום דבורה.

 פרסומים 

מאמרים נבחרים:
 Abraham Israeli, Aviv Naaman, Rawaa Makhoul, Guy Maduel, Amir Ejmail, Julian Jubran, Dana Qaraeen, Dina Lisnyansky, Shai Fine and Kfir Bar, “DiaSet: An Annotated Dataset of Arabic Conversations”, Proceedings of the Joint International Conference on Computational Linguistics and Language Resources and Evaluation (LREC-COLING), 2024, pp. 4865–4876.
 Dina Lisnyansky, “- Tashayu (Conversion to Shiism) in Central Asia and Russia”, Current Trends in Islamist Ideology, Hudson Institute, Washington, DC, 2009.
 Dina Lisnyansky, “From Daʿwa in Europe to European Daʿwa: The Muslim Brotherhood and the Salafiyya in France and Britain”, Journal for Interdisciplinary Middle Eastern Studies, Vol. 1 (Fall 2017), pp. 79–103.
 Gadi Hitman and Dina Lisnyansky, “Rethinking the Islamic State’s Violence”, Journal for Interdisciplinary Middle Eastern Studies, Vol. 6, No. 2 (2020), pp. 1–28.
 Ronen A. Cohen and Dina Lisnyansky, “Salafism in Azerbaijan: Changing the Sunni-Shiite Balance from Within”, Iran and the Caucasus, Vol. 23, No. 4 (2019), pp. 407–418. (brill.com)

 חיים אישיים 
ליסננסקי היא אם לשני בנים ובת, היא דוברת 8 שפות ובעברה הייתה סולנית בלהקת מטאל.

 קישורים חיצוניים 






הערות שוליים

קטגוריה:הערביסטים (תוכנית טלוויזיה)
קטגוריה:בוגרי תיכון בליך
קטגוריה:פורום דבורה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת רייכמן: ממשל, דיפלומטיה ואסטרטגיה
קטגוריה:ישראלים שנולדו ב-1980